JWD โบรกแนะซื้อเป้า 23 บ. ลุ้นผลงานครึ่งหลัง 65 โตแกร่ง-ธุรกิจห้องเย็นหนุนเด่น
JWD โบรกแนะซื้อเป้า 23 บาท ลุ้นผลงานปีครึ่งหลัง 65 โตแกร่ง-ธุรกิจห้องเย็นหนุนเด่น จับตาดันรายได้ปีนี้โตเข้าเป้า 1 หมื่นล้าน
JWD โบรกแนะซื้อเป้า 23 บาท ลุ้นผลงานปีครึ่งหลัง 65 โตแกร่ง-ธุรกิจห้องเย็นหนุนเด่น จับตาดันรายได้ปีนี้โตเข้าเป้า 1 หมื่นล้าน
27 ก.ย. 2565

บล.ฟินันเซีย ไซรัส ระบุในบทวิเคราะห์วันนี้ (26 ก.ย.65) ว่า บริษัท เจดับเบิ้ลยูดี อินโฟโลจิสติกส์ จำกัด (มหาชน) หรือ JWD แนะซื้อราคาเป้าหมาย 23 บาท แนวโน้มกำไรไตรมาส 3/2565-ไตรมาส 4/2565 จะดีขึ้นตามฤดูกาลและธุรกิจใหม่ที่เริ่มดำเนินการห้องเย็นโตดีมาก
โดย PACM Cold Storage เริ่มให้บริการ เม.ย. ปัจจุบันเต็ม 100% ห้องเย็นที่สระบุรีจะเริ่มให้บริการ ต.ค. นี้ ส่วน PACT ที่ร่วมกับ TU จะเปิดไตรมาส  1/2566 คลังสินค้ามี Occupancy Rate เต็มเกือบตลอดเวลา
ขณะที่ Self-Storage จะเปิดสาขาเพิ่มเดือนละ 1 สาขาร่วมกับ CPN ตั้งเป้าพื้นที่ให้บริการ 1 แสนตรม.ภายใน 5 ปี ผู้บริหาร ยังคงเป้ารายได้ 1 หมื่นล้านบาท Net margin 15% ภายในปี 2568-2569 เชื่อว่าเป็นไปได้ คงประมาณการกำไรปี 2565 โต 32% เทียบช่วงเดียวกันของปีก่อน และปี 2566 โต 15% เทียบช่วงเดียวกันของปีก่อน